**DĖL PRITARIMO PROJEKTO RENGIMUI IR ĮGYVENDINIMUI PAGAL LIETUVOS IR UKRAINOS JAUNIMO MAINŲ TARYBOS LĖŠOMIS 2023 METAIS FINANSUOJAMŲ PROJEKTŲ KONKURSO NUOSTATUS**

2023 m. kovo 30 d. Nr. T-

Panevėžys

Vadovaudamasi Lietuvos Respublikos vietos savivaldos įstatymo 6 straipsnio 8 punktu ir atsižvelgdama į Lietuvos ir Ukrainos jaunimo mainų tarybos lėšomis 2023 metais finansuojamų projektų konkurso nuostatus, patvirtintus Jaunimo reikalų agentūros 2023 m. vasario 7 d. įsakymu
Nr. 2V-36 (1.4E) „Dėl Lietuvos ir Ukrainos jaunimo mainų tarybos lėšomis 2023 metais finansuojamų projektų konkurso nuostatų patvirtinimo“, Savivaldybės taryba nusprendžia:

1. Pritarti projekto „Kultūrinis dialogas jaunimui“ rengimui ir įgyvendinimui pagal Lietuvos ir Ukrainos jaunimo mainų tarybos lėšomis 2023 metais finansuojamų projektų konkurso nuostatus.

2. Užtikrinti 1 punkte įvardyto projekto ne mažesnį nei 40 proc. bendrąjį finansavimą nuo visų tinkamų finansuoti projekto išlaidų.

3. Įsipareigoti padengti netinkamas finansuoti, tačiau 1 punkte įvardytam projektui įgyvendinti būtinas išlaidas, ir tinkamas išlaidas, kurių nepadengia projektui skiriamas finansavimas.

**PANEVĖŽIO RAJONO SAVIVALDYBĖS ADMINISTRACIJOS**

**INVESTICIJŲ IR UŽSIENIO RYŠIŲ SKYRIUS**

Panevėžio rajono savivaldybės tarybai

**SAVIVALDYBĖS TARYBOS SPRENDIMO „DĖL PRITARIMO PROJEKTO RENGIMUI IR ĮGYVENDINIMUI PAGAL LIETUVOS IR UKRAINOS JAUNIMO MAINŲ TARYBOS LĖŠOMIS 2023 METAIS FINANSUOJAMŲ PROJEKTŲ KONKURSO NUOSTATUS“ PROJEKTO AIŠKINAMASIS RAŠTAS**

2023 m. kovo 16 d.

Panevėžys

1. **Sprendimo projekto tikslai ir uždaviniai**

2023 m. vasario mėn. jaunimo reikalų agentūra paskelbė Lietuvos ir Ukrainos jaunimo mainų fondo lėšomis 2023 metais finansuojamų projektų konkursą. Atsižvelgiant į konkurso nuostatų reikalavimus, pareiškėjas privalo turėti bent vieną partnerį, kuris yra jaunimo organizacija, su jaunimu dirbanti organizacija, neformaliojo švietimo, ne pelno siekiantis juridinis asmuo ar jo padalinys, ar nevyriausybinė organizacija, registruota Ukrainoje, kaip juridinis asmuo, įsteigtas ir veikiantis pagal Ukrainos teisės aktų reikalavimus, todėl dėl bendro projekto „Kultūrinis dialogas jaunimui“ rengimo susitarta su Poltavos regione Ukrainoje veikiančia neformaliojo vaikų ir jaunimo ugdymo visuomenine organizacija „Grožio amžius“ („Століття краси“).

Sprendimo projekto tikslas – pritarti projekto rengimui ir įgyvendinimui; užtikrinti šio projekto ne mažesnį nei 40 proc. bendrąjį finansavimą nuo visų tinkamų finansuoti išlaidų; įsipareigoti padengti netinkamas finansuoti, tačiau projektui įgyvendinti būtinas išlaidas, ir tinkamas išlaidas, kurių nepadengia projektui skiriamas finansavimas.

1. **Siūlomos teisinio reguliavimo nuostatos**

Teisės aktų keisti nereikia.

1. **Laukiami rezultatai**

Projekto tikslas – vystyti draugišką Lietuvos ir Ukrainos jaunimo bendradarbiavimą ugdant jaunimo socialines kompetencijas kultūros dialogo būdu. Šiam tikslui pasiekti kartu su projekto partneriu planuojama organizuoti 6 dienų vasaros stovyklą 30 jaunų žmonių iš Lietuvos ir Ukrainos
2023 m. liepos mėn. Panevėžio rajone.

Projekto veiklomis numatoma dviejų broliškų šalių jaunimui sudaryti sąlygas atskleisti ir ugdyti savo kūrybinį potencialą aktyviai bei prasmingai dalyvaujant suplanuotose kultūrinio dialogo veiklose, apimančiose kokybiškų kultūrinių iniciatyvų bei formų naudojimą kaip nesibaigiantį visuomenės augimo procesą, susipažįstant su abiejų šalių nacionaliniu kostiumu, šokiu bei virtuve, keramikos amatu, liaudies muzikos instrumentais ir muzikavimu kolektyve. Kartu planuojami susitikimai ir bendrystė su Panevėžio rajone veikiančiomis jaunimo organizacijomis bei šiuo metu Panevėžio rajone gyvenančiu jaunimu iš Ukrainos.

Tikimasi, kad naujų patyrimų įprasminimas bei įveiklinimas, įgyvendinant projektines veiklas remiantis aktyvaus dalyvavimo ir praktinio mokymosi principais, prisidės prie projekto dalyvių savivertės, empatijos ir tolerancijos kitoniškumui ugdymo, stiprins jaunimo psichikos sveikatą, padės pagrindus tolesniam bendradarbiavimo vystymui, užtikrins apsikeitimą gerąja patirtimi darbo su jaunimu srityje.

1. **Lėšų poreikis ir šaltiniai**

Bendra projekto vertė – 23 984,00 Eur, iš jų 14 390,40 Eur valstybės biudžeto lėšos (60 proc.), 9 593,60 Eur Panevėžio rajono savivaldybės biudžeto lėšos (40 proc.).

1. **Kiti sprendimui priimti reikalingi pagrindimai, skaičiavimai ar paaiškinimai**

Nėra.

Sprendimo projekto antikorupcinis vertinimas nereikalingas.

Vedėja Miglė Bražėnienė